डीपी शुक्ल स्कूल का बरद्वार में सात दिवसीय एनएसएस शिविर शुरू
बिलासपुर | डीपी शुक्ल उच्चतर माध्यमिक शाला भकुर्रा-नवापारा की राष्ट्रीय सेवा योजना इकाई का सात दिवसीय विशेष शिविर संपूर्ण स्वच्छता व पर्यावरण संवर्धन के लिए स्वस्थ युवा विषय पर आधारित 22 से 28 दिसंबर तक ग्राम बरद्वार, कोटा में आयोजित की गई है। शिविर उद्घाटन के मुख्य अतिथि शासकीय स्कूल बरद्वार के प्रधानपाठक मदन साहू, मां कर्मा स्कूल के प्राचार्य केके कौशिक और अध्यक्षता डीपी शुक्ल स्कूल के प्राचार्य रामजी राजपूत ने किया। शिविर में विद्यालय में 50 छात्र-छात्राएं शामिल हुई हैं। कार्यक्रम में प्रतिदिन विभिन्न विषयों पर बौद्धिक परिचर्चा, सांस्कृतिक कार्यक्रम, लोक संस्कृति से संबंधित कार्यक्रम प्रस्तुत किए जाएंगे। कार्यक्रम में अर्जुन सिंह पोर्ते, तुलसीराम साहू, देवीलाल पटेल, महतरु साहू, अनुजराम साहू, रामगोपाल साहू, भागवत साहू, होरी यादव आिद उपस्थित रहेंगे।
hin_Deva hin_Deva